Presidentvalget i Romania 2019

Presidentvalget i Romania 2019 ble holdt i Romania 10. november 2019, med andre valgrunde 24. november samme år. President Klaus Iohannis, som ble valgt i 2014 og Viorica Dăncilă gikk videre til andre valgrunde. Etter opptelling av stemmene hadde Iohannis fått 64,9 % mot 33,3 % til Viorica Dăncilă. Iohannis ble dermed gjenvalgt som president.

Valgordning 
Valget av president finner sted hvert femte år. Stemmerett har alle rumenske statsborgere som har fylt 18 år på valgdagen. Den som får mer enn femti prosent av stemmene blir valgt til president. Dersom ingen av kandidatene oppnår en slik tilslutning, går de to kandidatene med størst tilslutning videre til en ny og siste valgomgang.

Mer enn 3,6 milioner rumenere bor utenfor landets grenser. De fleste bodde i 2019 i Italia (mer enn en million), Tyskland (680 000) og Spania (573 000). De utelandsboende fikk i 2019 for første gang delta i et presidentvalg.

Presidentens rolle 
Presidentens oppgaver knytter seg til å utnevne regjeringen og til utenriks- og forsvarspolitikk. Han kan også kreve folkeavstemning i spørsmål av nasjonal interesse. Romania anses å ha et semipresidensielt styresett.

Kandidatene 
Klaus Iohannis har i løpet av sin embetsperiode utøvd en aktiv rolle i landets politikk. I en folkeavstemning våren 2019 utskrevet av president Iohannis, stemte 86 % av befolkningen mot amnesti for korrupsjonsdømte.

Viorica Dăncilă som gikk videre til andre valgomgang, ble i 2019 dømt til tre og et halvt år for korrupsjon. Landets høyesterett bekreftet dommen samme dag som den første valgomgangen, 10. november 2019. Hennes parti PSD hadde gjort et dårlig valg under Europaparlamentsvalget i 2019, med 22,5 % av stemmene mot 45,5 % i 2014. Hun gikk høsten 2019 av som statsminister etter en mistillitsavstemning i Romanias parlament.

Presidenten utnevnte etter mistillitsavstemningen Ludovic Orban som statsminister, ettersom det ikke kunne avholdes et nyvalg senere enn seks måneder før et presidentvalg.

Referanser 

Valg i 2019
2019 i Romania
Valg i Romania